Pavlova poslanica Rimljanima (Šarić)/Glava 16.
1 A preporučujem vam Febu, sestru našu, koja je u službi crkve u Kenhreji, 

2 Da i e primite u Gospodinu, kako dolikuje svetima, i da joj budete u pomoći u svemu, što od vas zatreba; jer je i ona pomogla mnogima i samome meni. 

3 Pozdravite Prisku i Akvilu, suradnike moje u Kristu Isusu, 

4 Koji za dušu moju vrat svoj položiše, kojima ne ja jedini zahvaljujem, nego i sve crkve neznabožačke, 

5 I domaću crkvu njihovu. Pozdravite mojega ljubljenoga Epeneta, koji je prvenac Azije za Krista! 

6 Pozdravite Mariju, koja se je mnogo trudila za vas! 

7 Pozdravite Andronika i Juniju, moje rođake i moje drugove u sužanjstvu, koji su ugledni među apostolima, koji i prije mene vjerovaše u Krista! 

8 Pozdravite mojega u Gospodinu ljubljenog Amplijata! 

9 Pozdravite Urbana, pomoćnika našega u Kristu, i mojega ljubljenog Stahisa! 

10 Pozdravite Apela, prokušanoga u Kristu! Pozdravite ukućane Aristobulove! 

11 Pozdravite Herodiona, rođaka mojega! Pozdravite ukućane Narcisove, koji su u Gospodinu! 

12 Pozdravite Trifenu i Trifozu, koje se trude u Gospodinu! Pozdravite Persidu ljubeznu, koja se je mnogo trudila u Gospodinu! 

13 Pozdravite Rufa, izabranoga u Gospodinu, i majku njegovu i moju! 

14 Pozdravite Asinkrita, Flegonta, Hermasa, Patrobu, Hermesa i braću, koja su s njima! 

15 Pozdravite Filologa i Juliju, Nereja i sestru njegovu, i Olimpu, i sve svete, koji su s njima! 

16 Pozdravite jedan drugoga cjelovom svetim! Pozdravljaju vas sve crkve Kristove. 

17 A molim vas, braćo, da pazite na one, koji čine razmirice i smutnje protiv nauka, koji vi naučiste, i klonite se njih! 

18 Jer ovakvi ne služe Gospodinu našemu Kristu, nego svojemu trbuhu; i slatkim riječima i blagoslovima zavode srca bezazlenih. 

19 Vaša se je poslušnost razglasila posvuda; zato se radujem za vas; ali želim, da ste vi mudri na dobro, a bezazleni za zlo. 

20 A Bog mira satrt će skoro sotonu pod nogama vašim. Milost Gospodina našega Isusa Krista s vama! 

21 Pozdravlja vas Timotej, suradnik moj, i Lucije, i Jason i Sosipater, rođaci moji. 

22 Pozdravljam vas ja Tercije, koji napisa ovu poslanicu, u Gospodinu. 

23 Pozdravlja vas Gaj, domaćin moj i cijele crkve. Pozdravlja vas Erast, blagajnik gradski, i brat Kvart. 

24 Milost Gospodina našega Isusa Krista sa svima vama! Amen. 

25 A onome, koji vas može utvrditi po evanđelju mojemu i propovijedanju Isusa Krista, po objavljenju tajne, koja je bila skrivena od vječnih vremena, 

26 A sad se javila i kroz Pisma proročka upoznala, po zapovijedi vječnoga Boga, da se pokore vjeri svi narodi, 

27 Jedinome mudrome Bogu, po Isusu Kristu, njemu čast i slava u vijeke vjekova! Amen. 

Pavlova poslanica Rimljanima (Šarić)